Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 3. számú melléklet a 89/2005. (V. 5.) Korm. rendelethez
Paragraph Index: 958

e) Biztosítani kell minden, az atomerõmûben használt technológiai közeg és segédanyag mintavételi és a minta megfelelõ elemzési lehetõségét. A mintavételi és elemzési eljárásokat úgy kell kialakítani, hogy a mintavételi rendszerbõl származó minta megfelelõen reprezentatív, a mintavétel kellõen gyakori és a biztonságos üzem szempontjából visszahatásmentes legyen. 4.042. Az atomerõmû vízüzemét úgy kell megtervezni, a vízüzemi paramétereket megállapítani, valamint az ezen paraméterek tartására betervezett technológiákat, adalékanyagokat tervezni, hogy az ebbõl adódó radioaktív hulladék a lehetõ legkevesebb legyen, és érvényesüljön az ALARA elv és a környezetvédelmi szempontok. 4.043. Az alkalmazott vegyszereket úgy kell megválasztani és a vízüzem korróziót befolyásoló paramétereit – pH, oxigéntartalom, hidrogéntartalom, szennyezõ anyagok, korróziós termékek – úgy kell megtervezni, hogy azok az adott hõmérsékleti, nyomás és áramlási viszonyok mellett a lehetõ legkevesebb káros hatást gyakoroljanak az alkalmazott szerkezeti anyagokra az atomerõmû minden üzemállapotában. 4.044. A korróziót befolyásoló paraméterek szabályozására, illetve az elnyelõ anyag okozta pHváltozás korrigálására szolgáló adalékanyagok kiválasztásánál figyelembe kell venni a felaktiválódás, illetve a radiolízis okozta hatásokat. 4.045. A vízüzem tervezésekor elemezni kell a korróziós termékek koncentráció értékét, és meg kell adni azt a határértéket, mely már befolyásolhatja a zóna biztonságos üzemeltetését, és intézkedéseket, eszközöket kell tervezni a határértékek átlépésének megakadályozására. 4.046. Új atomerõmû esetén, arra az esetre, ha a korróziós termékek koncentrációja, illetve a biztonsági rendszerekben, rendszerelemekben levõ lerakódás meghaladja az elõzõekben meghatározott értéket, eljárást kell tervezni a határértékek teljesítésére a korróziós termékek koncentrációja és a felületi lerakódás tekintetében. 4.047. Víz és légtisztító rendszereket kell tervezni az alábbi szempontok figyelembevételével:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes